#علمني_كيف_الحب_يداوي _34والأخير
خذني بيدي
معك أبتدي
آن الأوان أنسى اللي كان
حتى لو طال الزمان
لازم أوصل للربيع
قبل ما عمري يضيع
و ألقى الحنان
أنا لي مكان بين النجوم فوق السحاب
أغسل بألوان الفرح
كل العذاب
متواعدين أنا و هنا روحي
متواعدين نداوي جروحي
يروي ضماي و ألقى هناي
في سنا فجري و حبنا يسري
يا منى عمري أنا
أنا لي مكان بين النجوم فوق السحاب
أغسل بألوان الفرح كل العذاب
مرمر : ضلينا كلنا كاعدين ننتظر ميرا تتصل بينا أحس بيها مو مرتاحة وأستحي اخابرها
عفرا : تعالي كعدي وترتينا أكثر يالله انتي واحاسيسج لو روحي نامي يم ابنج وزوجج اني وفرح كاعدات
فرح : اني بعد شوية رايحتلها ماكدر أصبر نروح اني وانتي عفرا وانتي مرمر ديربالج على الجهال اكوم احضر فطور حتى ناخذها ويانا
عفرا : صدك انتي فاهية البنية غركانة بالعسل ونايمة بحضن القشطة يافطور والله حلو شامل مادري بزماني ليش مجنت اشوف هالاشكال وهو موجود قبلي
مرمر : تتصورين صاير شي بيناتهم أشك بأختي عقلها رايح مادري شلون تفكر اخاف فاضحتنا يم الرجال ومسوية حظر اللمس وممنوع الاقتراب كلشي يطلع منها
فرح : انتي وياها بس فالحين بهيجي سوالف متعرفون شنو اللي مرت بيه صعب حتى لشامل نفس الشي الله يعينهم مراح ارتاح لحد مااشوفها بعيوني مرتاحة عمري مراح انسى وقفة شامل ويانا
شامل : مرينا بأسوء ليلة جنت متصور تعصب وتهدء متخيلتها تسوي هالشي بنفسها داخت وشلتها من صحت راحت للحمام رادت تنتحر لحكت عليها بأخر لحظة تعبت من اللطم والبجي نامت بفستانها مقبلت تحجي ويايه ولا تسمعني اباوع عليها نايمة والتعب باين عليها بدلت ملابسها فتحت جنطتها مو مال البسها هالسوالف تتخبل زايد اخذت تيشرت من عندي ولبستها وبدلت ملابسي وخابرت أمي طمنتها علينا وكلتلها راح نبقى ايام ماريد احد يشوفها بهالحالة
ميرا : فتحت عيني جانت حلم ميرا مو هو مو شامل باوعت على الغرفة ماكو احد غيري شنو صار بارحة ماتذكر بس تخيلت شامل العريس اي ميرا جنتي تتخيلين منو مبدل ملابسي لايكون زوجي ممصدك ملبسني تيشرت مالته عابت ماكدر اكوم من الفراش اريد ارتاح حسيت الم بأيدي باوعت ملفوف بشاش
شامل : صباح الخير شلون صرتي بدون انفعال خلي نحجي ونتفاهم بهدوء ماريد اللي صار البارحة يتكرر راح اتصرف غير تصرف وياج هاي أخرتج تنتحرين هلكد صعب عليج تتقبليني
ميرا : مو حلم واقع نزلت دموعي 😢 انت خليتني اسوي هيجي بنفسي ليش شامل قبلتها على نفسك تاخذني وانت تعرف اني مستعملة ومو نظيفة علمود شنو لاتتصور راح نعيش ونكمل حياتنا سوية طلقني اتوسل بيك ماريد الشفقة منك انت بالذات